  Виталий Пронин Валэктон сётэ Пенсиосъя фондысь социальной выплатаосъя ёзлэн кивалтӥсез Татьяна Храмцова Ужтэк кылем но нылпи вордӥсь адямиослы 3 сюрс манет тыриськоз, шуо? Монэ апрель кутсконын уволить каризы,2 нылпие — 5 но 10 аресъем. Ужтэк кылемъёслы пособие борды басьто-а мон пиналъёсы понна ватсаса юрттэт? Е. Петрова. Иж 1-тӥ март бере ужтэк кылиды но уже интыянъя службае вазиськиды ке, Россиысь Правительстволэн 485 номеро постановлениезъя пособиды борды котькуд быдэ вуымтэ нылпиды понна тыриськоз быдэн 3 сюрс манет. Но та юрттэт чакламын 3 толэзьлы: апрельысен июнёзь. Со понна уже интыянъя службае султоно интерактивной амалэн (вылӥын сётэмын). Регистрация ортчыкуды, пусъёно банкысь расчётной счёттэс — отчы ик вуоз ужтэк кылемъёслы чаклам пособиды но, со борды нылпиосты понна юрттэт но. Сюлмаськытӥсь юанъёстыя жингыртыны быгатӥськоды(3412) 52-62-78 номеръя.  